Foto: AP /Adel Hana Falastinliklar G‘azo sektoridan Isroilga qarata «ko‘plab» raketalar uchirdi. Bu haqda RIA «Novosti» Isroil armiyasi matbuot xizmatiga asosan xabar bermoqda. Jarohat olganlar yoki moddiy zarar haqida ma’lumot hozircha berilmagan. «Raketalar G‘azo sektoridan Isroil hududining bir nechta tumanlariga qarata uchirildi», - deyiladi xabarda. Harbiylarning qo‘shimcha qilishicha, bir nechta raketa raketalarga qarshi mudofaa tizimi qurilmalari tomonidan tutib olingan. Eslatib o‘tamiz, avvalroq Isroil G‘azo sektoriga zarba bergandi.